CELEX: C2007/283/57
Language: et
Date: 2007-11-24 00:00:00
Title: Kohtuasi T-359/07 P: Euroopa Ühenduste Komisjoni 19. septembril 2007 esitatud apellatsioonkaebus Euroopa Ühenduste Avaliku Teenistuse Kohtu 5. juuli 2007 . aasta otsuse peale kohtuasjas F-26/06, Bertolete jt. vs . komisjon

24.11.2007   
            
            
               ET
            
            
               Euroopa Liidu Teataja
            
            
               C 283/31
            
         Euroopa Ühenduste Komisjoni 19. septembril 2007 esitatud apellatsioonkaebus Euroopa Ühenduste Avaliku Teenistuse Kohtu 5. juuli 2007. aasta otsuse peale kohtuasjas F-26/06, Bertolete jt. vs. komisjon
   (Kohtuasi T-359/07 P)
   (2007/C 283/57)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: D. Martin ja L. Lozano Palacios)
   
      Teised menetluspooled: M. Bertolete (Wolowé-Saint-Lambert, Belgia), A. P. Cunha Correia (Koekelberg, Belgia), M. Lichteveld (Wavre, Belgia), M. Mozelsio (Enghien, Belgia), F. Orlando (Anderlecht, Belgia), F. Pendville (Etterbeek, Belgia), B. Simons (Bocholt, Belgia), D. Sneessens (Auderghem, Belgia), S. Voisin (Forest, Belgia)
   Hageja nõuded
   
               —
            
            
               tühistada Avaliku Teenistuse Kohtu 5. juuli 2007. aasta otsus kohtuasjas F-26/06;
            
         
               —
            
            
               saata asi arutamiseks tagasi Avaliku Teenistuse Kohtule;
            
         
               —
            
            
               teha kohtukulude jaotamise otsus hiljem;
            
         
               —
            
            
               teise võimalusena tühistada Avaliku Teenistuse Kohtu 5. juuli 2007. aasta otsus kohtuasjas F-26/06 ja teha asjas uus otsus, milles arvestada kostja esimeses kohtuastmes esitatud väidetega ja järelikult jätta rahuldamata hagi kohtuasjas F-26/06; mõista kohtukulud apellatsioonimenetluses välja kostjalt.
            
         Väited ja peamised argumendid
   Oma 5. juuli 2007. aasta otsusega kohtuasjas F-26/06: Bertolette jt. vs. komisjon tühistas Avaliku Teenistuse Kohus otsused, millega komisjon kinnitas hagejate palgaastmele määramise ja töötasu lepinguliste töötajatena. Hagejad, varasemalt palgatöötajad Belgia seaduste järgi, võeti tööle eelkooli õpetajatena pärast ühenduste muude teenistujate teenistustingimuste muudatusi.
   Komisjoni poolt hagi toetuseks esitatud esimene väide tugineb õiguse ebaõigele kohaldamisele osas, kus Avaliku Teenistuse Kohus rikkus kohaldatavate sätete tõlgendamisega võrdse kohtlemise põhimõtte ulatust, täpsemalt komisjoni väljendatud seisukoha suhtes arvestada peretoetused töötasu hulka.
   Teine väide tugineb põhjendamiskohustuse rikkumisele osas, kus Avaliku Teenistuse Kohus ei avaldanud seisukohta tasustamise mõiste kohta.